Wat is Ontbytsake? | Waarom op TV Adverteer? | Ontbytsake
Televisie is nasionaal en met die vermoë om Afrikaanse kykers teen ’n bekostigbare bedrag regoor die land te bereik, maak dit sin om op televisie te adverteer. Adverteer op TV deur die sake- en vermaaklikheidsprogram Ontbytsake wat op die Afrikaanse kyker in die ouderdomsgroep 35-plus gemik is. Met die oorgrote meerderheid Afrikaanssprekende kykers het jy reeds ’n goeie teikenmark.
Jy weet die kyker is daarop gefokus om meer oor die weer, landbousake, resepte, kultuur, reisgeleenthede en besighede van Suid-Afrika te leer. Met ’n weeklikse fokus op ’n spesifieke streek soos Nelspruit en omliggende dorpe, Mosselbaai en Hartenbos, Cullinan, Parys en meer, kry jy die geleentheid om die betrokke week jou besigheid bekend te stel.
Ons span van projekbestuurders hanteer alles van die draaiboek skryf tot die video-opnames en fokuspunte. Dit is dus meer as a gewone televisieadvertensie waarin jy poog om binne tien sekondes die kyker se aandag te trek en gou jou boodskap oor te dra. Met ons benadering word jou besigheid ten volle bekend gestel en bereik jy mense in jou omgewing en in jou teikenmark met ’n inligtingbelaaide en deelbare bekendstelling.
Dit is ‘n lekker-gesels, opwindende en informatiewe oggendprogram wat op kykNET uitgesaai word met bekende ekonoom Dawie Roodt as een van ons hoofaanbieders. Dawie het besonderse insig aangaande die politiek en ekonomie van die land en is al ’n huishoudelike naam in die Afrikaanse sakegemeenskap.
Ons kyk ook na die landbou in Suid-Afrika, sportnuus en die weer, wat alles deur Jan Harm Schutte aangebied word. Daarmee saam het ons elke week ’n ateljeegas. Dit is beslis nie ’n ernstige oggendprogram nie. Ons lag saam, deel prettighede en skerts, maar word soms ook so bietjie meer ernstig. Daar is ook die smullekker resepte en kookwenke wat gedeel word.
Ons kykers reis saam met ons deur die land om die pragtige dorpe en reisbestemmings te ontdek en ons voer onderhoude met besigheidseienaars. Adverteer op TV om deel van die opwindende program te wees.
Wat Anders Bied Ons?
Ons webtuiste is propvol gidse wat gebruikers kan aflaai. Hierdie gidse bied inligting aangaande spesifieke sektore soos landbou, toerisme, restaurante en verblyf. Besighede adverteer daarin. As jy byvoorbeeld ’n trourokverskaffer is, sal jy in ons trougids adverteer. Hierdie gidse is gratis beskikbaar.
Bereik meer mense en wees verseker dat jou teikengroep jou boodskap sien. Skakel ons projekbestuurders om uit te vind net hoe bekostigbaar en effektief dit is om op TV by Ontbytsake te adverteer.